Α4-0046/95

Πρόταση απόφασης του Ευρωπαϊκού Κοινοβουλίου και του Συμβουλίου περί συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (COM(93)0685 - C3-0084/94 - 94/0009 (COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πριν από την πρώτη αιτιολογική σκέψη, αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

ότι η ενέργεια δεν μπορεί να εξομοιωθεί με ένα απλό εμπόρευμα και συνεπώς πρέπει να παράγεται, να διανέμεται και να χρησιμοποιείται με τον πλέον ορθολογιστικό τρόπο μέσα σε μια προοπτική διαρκούς ανάπτυξης, χωρίς, κατ´ ουδένα τρόπο, να παρεμποδίζεται ή να καθυστερεί η δυνατότητα αξιοποιήσεως των ανανεωσίμων ενεργειακών πόρων στις ενδιαφερόμενες περιοχές.

(Τροπολογία 2)

Πρώτη αιτιολογική σκέψη

>Αρχικό κείμενο>

ότι η δημιουργία και ανάπτυξη των διευρωπαϊκών δικτύων συμβάλλουν στη επίτευξη σημαντικών κοινοτικών στόχων όπως η ολοκλήρωση της εσωτερικής αγοράς και η ενίσχυση της οικονομικής και κοινωνικής συνοχής.

>Κείμενο μετά την ψηφοφορία στο ΕΚ>

ότι η δημιουργία και η ανάπτυξη των διευρωπαϊκών δικτύων μπορούν να συμβάλουν στην επίτευξη σημαντικών κοινοτικών στόχων όπως η ολοκλήρωση της εσωτερικής αγοράς και η ενίσχυση της οικονομικής και κοινωνικής συνοχής.

(Τροπολογία 3)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

Εκτιμώντας ότι η πλήρης υλοποίηση της εσωτερικής αγοράς της ενέργειας απαιτεί την ενσωμάτωση των τρεχουσών πρωτοβουλιών στο πλαίσιο κοινής στρατηγικής ενέργειας στην οποία δεν θα διευκρινίζονται μόνον τα κυριότερα κριτήρια και στόχοι της Ευρωπαϊκής Ένωσης στο πλαίσιο αυτό αλλά και, συγκεκριμένα, οι όροι της ελευθέρωσης των αγορών ενεργειακών προϊόντων,

(Tροπολογία 4)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

Εκτιμώντας ότι η διασύνδεση δικτύων μεταφορών ηλεκτρικής ενέργειας, φυσικού αερίου με τρίτες χώρες πρέπει να πραγματοποιείται σύμφωνα με τη Συνθήκη του Ευρωπαϊκού Χάρτη ενέργειας,

(Τροπολογία 5)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

Εκτιμώντας ότι κατά το σχεδιασμό, την ανάπτυξη και την τοποθέτηση των κόμβων που ακόμα ελλείπουν στα διευρωπαϊκά δίκτυα για τη μεταφορά προϊόντων ενέργειας πρέπει να καταβληθούν προσπάθειες ώστε αυτή να είναι όσο το δυνατόν αποδοτικοί και σε εξαιρετικά καλή θέση, λαμβάνοντας υπόψη τους οικονομικούς παράγοντες[semigr ]

(Τροπολογία 6)

Έκτη αιτιολογική σκέψη

>Αρχικό κείμενο>

Ότι τα σχέδια κοινού ενδιαφέροντος ανταποκρίνονται στους στόχους και εντάσσονται στο πλαίσιο των εν λόγω προτεραιοτήτων[semigr ] ότι είναι σκόπιμο να λαμβάνονται υπόψη μόνο τα σχέδια που παρουσιάζουν δυνατότητα οικονομικής βιωσιμότητας[semigr ] ότι, στο πλαίσιο αυτό, η έννοια της βιωσιμότητας περιλαμβάνει, πέραν της οικονομικής αποδοτικότητας των έργων, και άλλα στοιχεία, συμφυή προς την αξιοπιστία και την ασφάλεια ενεργειακού εφοδιασμού, προς την ενίσχυση της οικονομικής και κοινωνικής συνοχής και την προστασία του περιβάλλοντος στην Κοινότητα,

>Κείμενο μετά την ψηφοφορία στο ΕΚ>

ότι τα σχέδια κοινού ενδιαφέροντος πρέπει να ανταποκρίνονται στους στόχους και να εντάσσονται στο πλαίσιο των εν λόγω προτεραιοτήτων[semigr ] ότι είναι σκόπιμο να λαμβάνονται υπόψη μόνο τα σχέδια που παρουσιάζουν δυνατότητα βιωσιμότητας, λαμβάνοντς υπόψη τους οικονομικούς, κοινωνικούς και τεχνικούς παράγοντες[semigr ] ότι, στο πλαίσιο αυτό, η έννοια της βιωσιμότητας περιλαμβάνει, πέραν της οικονομικής αποδοτικότητας των έργων, και άλλα στοιχεία, συμφυή προς την αξιοπιστία και την ασφάλεια ενεργειακού εφοδιασμού, προς την ενίσχυση της οικονομικής και κοινωνικής συνοχής και την προστασία του περιβάλλοντος στην Κοινότητα,

(Τροπολογία 7)

Άρθρο 3, πρώτη παύλα

>Αρχικό κείμενο>

- να καταστεί δυνατή η αποτελεσματική εφαρμογή της εσωτερικής αγοράς εν γένει, και της εσωτερικής αγοράς στον τομέα της ενέργειας ειδικότερα[semigr ]

>Κείμενο μετά την ψηφοφορία στο ΕΚ>

- παραγωγή, διανομή και ορθολογική χρήση των ενεργειακών πόρων καθώς και την αξιοποίηση των ανανεώσιμων πηγών[semigr ]

(Τροπολογία 8)

Άρθρο 3, τρίτη παύλα

>Αρχικό κείμενο>

- να ενισχυθεί η ασφάλεια του ενεργειακού εφοδιασμού μέσω, επίσης, της εμβάθυνσης των σχέσεων με τις τρίτες χώρες στον τομέα της ενέργειας,

>Κείμενο μετά την ψηφοφορία στο ΕΚ>

- να ενισχυθεί η ασφάλεια του ενεργειακού εφοδιασμού μέσω, επίσης, της εμβάθυνσης των σχέσεων με τις τρίτες χώρες στον τομέα της ενέργειας, στα πλαίσια της Συνθήκης του Ευρωπαϊκού Χάρτη της Ενέργειας,

(Τροπολογία 9)

Άρθρο 3, εδάφιο 3α (νέο)

>Κείμενο μετά την ψηφοφορία στο ΕΚ>

Να συμβάλλουν στη μείωση του κόστους εφοδιασμού σε ενέργεια. Το χαμηλότερο κόστος θα έχει ως επακόλουθο ότι η ευρωπαϊκή οικονομία θα καταστεί περισσότερο ανταγωνιστική.

(Τροπολογία 10)

Άρθρο 6, παράγραφος 4

>Αρχικό κείμενο>

4. Τα κράτη μέλη λαμβάνουν κάθε πρόσφορο μέτρο σε εθνικό περιφερειακό και τοπικό επίπεδο για να διευκολυνθεί και να επισπευθεί η εκπλήρωση των έργων κοινού ενδιαφέροντος. Ειδικότερα, η διεκπεραίωση των αστικών διαδικασιών χορήγησης αδειών πρέπει να γίνεται το ταχύτερο δυνατόν

>Κείμενο μετά την ψηφοφορία στο ΕΚ>

4. Τα κράτη μέλη λαμβάνουν κάθε πρόσφορο μέτρο σε εθνικό, περιφερειακό και τοπικό επίπεδο για να διευκολυνθεί και να επισπευθεί η εκπλήρωση των έργων κοινού ενδιαφέροντος και να ελαχιστοποιηθούν οι καθυστερήσεις στην αυστηρή τήρηση της κοινοτικής νομοθεσίας και των διεθνών συμβάσεων σε θέματα περιβάλλοντος. Ειδικότερα η διεκπεραίωση των αστικών διαδικασιών χορήγησης αδειών πρέπει να γίνεται το ταχύτερο δυνατόν.

(Τροπολογία 11)

Άρθρο 6, παράγραφος 5

>Αρχικό κείμενο>

5. Όταν ορισμένα τμήματα των έργων κοινού ενδιαφέροντος βρίσκονται στο έδαφος τρίτων κρατών, η Επιτροπή αναλαμβάνει να υποβάλει τις κατάλληλες προτάσεις, κατά περίπτωση στο πλαίσιο της διαχείρισης των συμφωνιών της Κοινότητας με αυτά τα τρίτα κράτη, προκειμένου αυτά τα έργα να αναγνωριστούν ως αμοιβαίου ενδιαφέροντος από τα ενδιαφερόμενα τρίτα κράτη.

>Κείμενο μετά την ψηφοφορία στο ΕΚ>

5. Όταν ορισμένα τμήματα των έργων κοινού ενδιαφέροντος βρίσκονται στο έδαφος τρίτων κρατών, η Επιτροπή αναλαμβάνει να υποβάλει τις κατάλληλες προτάσεις, κατά περίπτωση στο πλαίσιο της διαχείρισης των συμφωνιών της Κοινότητας με αυτά τα τρίτα κράτη, και σύμφωνα με τις διατάξεις της Συνθήκης του Ευρωπαϊκού Χάρτη της Ενέργειας, προκειμένου αυτά τα έργα να αναγνωριστούν ως αμοιβαίου ενδιαφέροντος από τα ενδιαφερόμενα τρίτα κράτη.

(Τροπολογία 12)

Άρθρο 7

>Αρχικό κείμενο>

1. Δημιουργείται επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Η Επιτροπή επικουρείται από συμβουλευτική επιτροπή η οποία αποτελείται από αντιπροσώπους των κρατών μελών και της οποία προεδρεύει ο αντιπρόσωπος της Επιτροπής

>Αρχικό κείμενο>

Κάθε αίτηση τροποποίησης του καταλόγου των σχεδίων κοινού ενδιαφέροντος που προέρχεται από την Επιτροπή ή από κράτος μέλος, υποβάλλεται από την Επιτροπή στην εν λόγω επιτροπή σύμφωνα με τη διαδικασία που προβλέπεται στην παράγραφο 2.

>Αρχικό κείμενο>

2. Ο αντιπρόσωπος της Επιτροπής υποβάλει στην επιτροπή σχέδιο των μέτρων που πρόκειται να ληφθούν. Η Επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία του άρθρου 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το εν λόγω άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλει στην επιτροπή και το Ευρωπαϊκό Κοινοβούλιο σχέδιο των μέτρων που πρέπει να ληφθούν. Η επιτροπή διατυπώνει τη γνώμη της εντός περιόδου που μπορεί να καθορίσει ο Πρόεδρος ανάλογα με τον επείγοντα χαρακτήρα του θέματος και κατόπιν ψηφοφορίας αν κριθεί απαιραίτητο.

Η γνώμη πρέπει να καταγραφεί στα πρακτικά[semigr ] επιπλέον κάθε κράτος μέλος έχει το δικαίωμα να ζητήσει να καταγραφεί η θέση του στα πρακτικά. Τα πρακτικά πρέπει να διαβιβασθούν στο Ευρωπαϊκό Κοινοβούλιο.

Η επιτροπή λαμβάνει δεόντως υπόψη τη γνώμη της επιτροπής και τις παρατηρήσεις του Ευρωπαϊκού Κοινοβουλίου. Ενημερώνει την επιτροπή και το Ευρωπαϊκό Κοινοβούλιο για τον τρόπο με τον οποίο ελήφθησαν υπόψη οι γνώμες τους.

>Αρχικό κείμενο>

Η Επιτροπή θεσπίζει μέτρα τα οποία μπορούν να εφαρμοσθούν αμέσως. Εάν, όμως, τα μέτρα αυτά δεν είναι σύμφωνα με τη γνώμη που διατύπωσε η Επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η επιτροπή μπορεί να αναβάλει επί ένα μήνα το πολύ, από την ημερομηνία της ανακοίνωσης αυτής την εφαρμογή των μέτρων που αποφασίστηκαν από αυτήν

>Αρχικό κείμενο>

Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο δεύτερο εδάφιο.

(Τροπολογία 13)

Άρθρο 8, εδάφιο 1α (νέο)

>Κείμενο μετά την ψηφοφορία στο ΕΚ>

Το Ευρωπαϊκό Κοινοβούλιο καλείται να γνωμοδοτήσει για οποιαδήποτε αναθεώρηση των σχεδίων προτεραιότητας του παραρτήματος.

(Τροπολογία 14)

Παράρτημα, (δ), σημείο 13α (νέο)

>Κείμενο μετά την ψηφοφορία στο ΕΚ>

(δ) 13α: Ζώνη της Βαλτικής: Γερμανία, Πολωνία, Ρωσία (θύλακας του Καλίνινγκρανε) Εσθονία, Λεττονία, Λιθουανία, Σουηδία και Φινλανδία.

(Τροπολογία 15)

Παράρτημα, (ε), σημείο 3

>Αρχικό κείμενο>

3: Κορσική και Σαρδηνία

>Κείμενο μετά την ψηφοφορία στο ΕΚ>

3: Κορσική, Σαρδηνία, και ιταλική χερσόνησος.

(Τροπολογία 16)

Παράρτημα, (η), σημείο 3

>Αρχικό κείμενο>

3: Νορβηγία - Δανία - Σουηδία:

Έργο SCANPIPE

>Κείμενο μετά την ψηφοφορία στο ΕΚ>

3: Νορβηγία - Δανία - Σουηδία - Φινλανδία - Βαλτικά Κράτη: Κοινό δίκτυο αερίου Βόρειας και Βαλτικής Θάλασσας.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου στην πρόταση απόφασης του Ευρωπαϊκού Κοινοβουλίου και του Συμβουλίου περί συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (COM(93)0685 - C3-0084/94 - 94/0009(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκο Κοινοβούλιο και το Συμβούλιο (COM(93)0685 - 94/0009(COD)) ((EE C 72 της 10.03.1994, σ. 10)),

- έχοντας υπόψη τα άρθρα 189 Β, παράγραφος 2, και 129 Δ, παράγραφος 1, της Συνθήκης ΕΚ, σύμφωνα με τα οποία του υποβλήθηκε η πρόταση από την Επιτροπή (C3-0084/94),

- έχοντας υπόψη το άρθρο 58 του Κανονισμού,

- έχοντας υπόψη την έκθεση της Επιτροπής Ενέργειας, Έρευνας και Τεχνολογίας και τις γνωμοδοτήσεις της Επιτροπής Προϋπολογισμών, της Επιτροπής Μεταφορών και Τουρισμού, καθώς επίσης της Επιτροπής Οικονομικής, Νομισματικής και Βιομηχανικής Πολιτικής (A4-0046/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής μετά τη σχετική ψηφοφορία[semigr ]

2. καλεί την Επιτροπή να τροποποιήσει την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα αποφασίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά και ζητεί να κινηθεί η διαδικασία συνεννόησης[semigr ]

5. υπενθυμίζει ότι, σε περίπτωση που η Επιτροπή προτίθεται να επιφέρει τροποποιήσεις στην πρότασή του όπως τροποποιήθηκε από το Κοινοβούλιο, οφείλει να τις υποβάλει στο Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.